Magnus er skater

af Per Straarup Søndergaard

med fotos af Thomas Arnbo

Lindhardt og Ringhof

Magnus er skater

Forsideillustration: Shutterstock

Copyright © 2002, 2017 Per Straarup Søndergaard og Lindhardt og Ringhof Forlag A/S

All rights reserved

ISBN: 9788711797945

1. e-bogsudgave, 2017

Format: EPUB 3.0

Denne bog er beskyttet af lov om ophavsret. Kopiering til andet end personlig brug må kun ske efter aftale med Lindhardt og Ringhof samt forfatter.

lindhardtogringhof.dk

Lindhardt og Ringhof Forlag A/S, et selskab i Egmont

Magnus er skater

Magnus er 15 år.

Det er næsten fem år siden, han fik sit første skateboard.

Siden har han været vild med at skate.

„Når jeg er sammen med vennerne, laver vi tit noget, der har med skateboard at gøre,“ siger Magnus.

De ser skater-videofilm og spiller skater-spil på deres pc’ere.

De kigger på skater-sider på internettet og i skater-blade.

Og så kører de selvfølgelig på skateboard.

Skateboard er en speciel sport, forklarer Magnus.

„Der findes ikke ret mange skateboard-klubber.

Så skateboard er ikke noget, man går til.

Skater er noget, man er!“

Skateboard, skate & skater

Skateboard er navnet på rullebrættet.

At skate betyder at køre på skateboard.

En skater er en person, der kører på skateboard.

Der er kommet en pakke

Kedsomhed gav god ide

Skateboard stammer fra USA.

Det blev opfundet i 1960’erne af nogle wind-surfere.

De kedede sig, fordi der ikke var nogen vind.

Derfor satte de små hjul under deres surf-brætter.

Magnus går på en skole i Grenå.

Det har været en lang dag. Syv timer.

Så det skal blive godt at komme hjem og skate lidt.

„Vi ses,“ råber han.

„Hej, hej,“ råber en af hans venner fra klassen.

Magnus bor et stykke uden for Grenå.

Uden for huset har Magnus og hans far bygget en lille bane.

Der er en rampe og en boks.

Så Magnus kan skate, når han har lyst.

Han kigger op mod himlen.

Lækkert vejr, tænker han.

„Hej, Magnus,“ råber hans far.

Han hedder Jakob.

„Der er kommet en stor pakke til dig.“

Magnus tager pakken og går op på sit værelse.

Den er fra en af hans sponsorer.

Magnus er så dygtig, at han får sit udstyr gratis eller meget billigt.

Et skateboard bliver samlet

Magnus begynder at pakke ud.

I kassen er der blandt andet et nyt skateboard.

Det er ikke samlet endnu.

Samlet eller styk for styk?

Du kan købe et skateboard, der er samlet.

Du kan også købe det i enkelte dele.

Er du ikke trænet i at samle et skateboard, kan du som regel få hjælp i butikken.

Han starter med at sætte grip-tape pa.

Grip-tape er en slags sand-papir.

Det står man godt fast på.

Magnus er meget grundig.

Det er vigtigt, at grip-tapen sidder ordentligt.

Det var den øverste del af brættet.

Magnus går videre med den nederste del.

Han skruer de to trucks på.

På trucks’ene er der hårde gummiskiver.

De gør, at brættet kan vippe fra side til side.

Magnus sætter kugle-lejer ind i hjulene.

Kugle-lejerne får hjulene til at glide let.

Bagefter sætter han hjulene fast på trucks’ene.

Det driller lidt. Men endelig kommer de på.

Nu er Magnus færdig.

Han afprøver brættet.

Det virker perfekt!

Tricks med svære navne

Magnus lader det nye skateboard stå.

Han tager et af de gamle med udenfor.

Han ruller lidt frem og tilbage.

Han tænker over, hvad han vil lave.

Der findes mange forskellige tricks, når man skater.

Tricksene har nogle svære navne.

Hør for eksempel her:

„Når man skater, kan man lave flips, grinds og slides,“ fortæller Magnus.

Det kræver en forklaring.

At flippe betyder, at man får skateboardet til at dreje rundt i luften.

At grinde betyder, at skateboardet glider enten på den ene eller på begge trucks.

At slide betyder, at skateboardet glider på træet.

For og bag

Den forreste del af brættet kalder skatere for nose.

Det er engelsk og betyder næse.

Den bageste del af brættet kaldes for tail.

Det er også engelsk og betyder hale.

Sådan laver man en Ollie

Det første trick, Magnus laver, er en Ollie.